Paul Martinis
<s>Paul Martinis (Komiža, 1893.) je bio hrvatsko-američki ribarski poduzetnik.</s>

<s>Pred odlazak na višegodišnju službu u vojsku Habsburške Monarhije, odlučuje otići u SAD 1913. godine.</s><s>Ukrcao se u Trstu na parobrod Martha Washington i nakon 18 dana plovidbe iskrcao se u njujorškoj luci.</s><s>Došao je u SAD uopće ne poznavajući engleski jezik, a s kapitalom od 22 dolara i velikim ribolovnim iskustvom što ga je stekao ribareći sa svojim ocem od ranog djetinjstva.</s><s>Stigao je u Astoriju u državi Oregonu, i kako bi preživio odmah se zaposlio u jednom restoranu kao ložač.</s><s>Čuvši da u Tacomi ima komiških ribara, uputio se ondje u potrazi za ribarskim poslom.</s><s>Tamo je sreo Nikolu Mardešića, kojega je poznavao iz Komiže, i na njegovom brodu Sunset zaradio prve dolare u lovu na losose.</s><s>U Anacortesu 1916. kupuje svoj prvi brod Sloga za lov lososa.</s><s>Lovi losose na ušću rijeke Columbia i u moru Pudget Sound blizu Tacome i Seattlea.</s><s>Već je iduće godine, nakon uspješne ribolovne sezone, sagradio novi dvadesetmetarski brod Northland.</s><s>Na Northlandu je Martinis prvi put preuzeo ulogu zapovjednika i uputio se prema Aljasci, u Beringovo more, kako bi tamo proveo sezonu lova na losose.</s><s>Bio je dobar znalac morskih struja tako da bi prilikom mirovanja broda u luci pratio na dnu gibanje morske trave i po tome znao predvidjeti promjene morske struje, što mu je davalo prednost nad drugima u ribolovnoj akciji.</s><s>To umijeće, kao i mnoga druga, baština je drevne tradicije dalmatinskih ribara.</s><s>Komiški ribari u lovu na sardele razvili su vrlo istančan osjećaj za čitanje svih znakova u okolini bitnih za plovidbu i ribolov.</s><s>Martinis je ostvatio rekordne ulove lososa u Bristol Bayu i u Beringovom moru te otkrio bogatstvo lososa u opasnim vodama Aleuta.</s>

<s>Izgradio je poslovno carstvo na ulovu lososa.</s><s>Predsjednik Dwight Eisenhower ga je proglasio "kraljem aljaskog lososa".</s>

<s>Izvor</s>

<s>Lifejacket Adventures  Old Salts, pristupljeno 28. travnja 2011.</s><s>History of Croatian Science</s>

<s>Hrvatski poduzetnici
Ribarstvo
Hrvati u SAD-u</s>

